KOMISIJOS SPRENDIMAS
1992 m. spalio 20 d.
iš dalies keičiantis Sprendimą 91/516/EEB, nustatantį sudedamųjų dalių, kurias uždrausta dėti į kombinuotuosius pašarus, sąrašą
(92/508/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1979 m. balandžio 2 d. Tarybos direktyvą 79/373/EEB dėl prekybos kombinuotaisiais pašarais([1]) su paskutiniais pakeitimais, padarytais Direktyva 91/681/EEB([2]), ypač į jos 10 straipsnio c punktą,
kadangi Komisijos sprendimas 91/516/EEB nustatė sudedamųjų dalių, kurias uždrausta dėti į kombinuotuosius pašarus, sąrašą([3]);
kadangi yra būtina tiksliau apibrėžti tam tikrus produktus;
kadangi rekomenduotina užbaigti sąrašą, kad būtų uždrausta naudoti kietas miesto atliekas, neperdirbtas atliekas iš maitinimo vietų ir pakuotę, taip pat pakuotės dalis nuo produktų, įeinančių į žemės ūkio maisto pramonės gaminamų kombinuotųjų pašarų sudėtį;
kadangi terminas "atliekos" šiame sprendime turėtų būti suprantamas reikšme, apibrėžta 1975 m. liepos 15 d. Tarybos direktyvoje 75/442/EEB dėl atliekų([4]) su paskutiniais pakeitimais, padarytais Direktyva 91/692/EEB([5]);
kadangi šiame sprendime nurodytos priemonės atitinka Nuolatinio pašarų komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 91/516/EEB priedas iš dalies keičiamas, kaip nurodyta šio sprendimo priede.
2 straipsnis
Šis sprendimas taikomas nuo 1993 m. spalio 1 d.
3 straipsnis
Šis sprendimas skiriamas valstybėms narėms.
Priimta Briuselyje, 1992 m. spalio 20 d.